**JEGYZŐKÖNYV**

**Készült:** Telki Község Képviselő-testületének **2017. július 12.-én** a Telki Polgármesteri Hivatal tárgyalójában 19.00-kor megtartott **rendkivüli nyilvános üléséről.**

**Jelen vannak:**

Deltai Károly polgármester, levezető elnök

Szigeti Antal Képviselő

Halász Terézia Képviselő

dr. Vida Rolland Képviselő

Móczár Gábor Alpolgármester

Takács Zoltán Alpolgármester ( külső )

dr. Lack Mónika Jegyző

Vetési Vincéné Pénzügyi csoportvezető

Láris Barnabás Modulart Kft képviselője

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 5 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 5 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Napirend**

1./ Egészségház tervezési kérdéseiről

**Előadó:** Polgármester

2./ Sportcsarnok létesítéséről szóló megállapodások aláírásáról

**Előadó:** Polgármester

**Napirendek tárgyalása**

**1./ Egészségház tervezési kérdéseiről**

**Előadó: Polgármester**

*Az előterjesztés a jegyzőkönyv melléklete.*

Deltai Károly polgármester köszönti a megjelent Láris Barnabás tervezőt a Modulárt Kft-től és átadja neki a szót, hogy mutassa be az Egészségház elkészült homlokzati terveit.

*Láris Barnabás az elkészült tervet szóban ismertette. Majd összefoglalta az elhangzottakat.*

**Láris Barnabás Modulárt** **Kft**.: Az elmúlt ülésen átbeszéltek alapján, az ott kapott instrukciók alapján elkészültek a épület következő tervdokumentáció részei.

Az alaprajz tekintetében nem történt változás.

A korábbi kéréseiket átnéztem, a tetőtér kialakításánál annyiban módosítottuk a korábbiakban meghatározottakat, hogy a tetőtér beépítésre vonatkozó feljáró helyének lehetőségét kialakítottuk ( lift, lépcső ), a födémkivágás lehetőségét itt eszközölnénk.

A térdfal kialakításánál 3 sor téglát építettünk be, a tetőtéri ablakok miatt elégnek gondoltuk a 3 sort, hogy a tetőablakokon ki is lehessen látni.

A homlokzatok tekintetében a külső burkolati réteg kőburkolata, illetve a vakolt felületek egysége a jellemző.

A tetőt átgondoltuk és a javaslataiknak megfelelően módosítottuk, így a hasznosítható tér növekedett.

A terveken a hátsó oromzat nem faburkolat lesz, mivel bőven kap nedvességet így oda egy kiemelt korcolt fémlemezt gondoltam el, ez egy tartós dolog.

A terven szerepeltettünk egy jelszerű építmény, totem tervezését az épület környezetből történő kiemelése és a láthatóság érdekében, az még nem egy végleges megoldás, még gondolkodom rajta.

**Vida Rolland képviselő:** Milyen a tetőcserép anyaga illetve színe.

**Láris Barnabás Modulárt Kft.** Anyag cserék, szürke szín, hogy egy kicsit középület jellege is legyen.:

**Deltai Károly polgármester**: Ezt külön kértem, hogy kerüljük a faburkolatot és különüljön el a többi magán ingatlantól. Így elkülönül a többi épülettől, kicsit középület jellege lesz.

**Szigeti Antal képviselő**: Én ezt köszönöm. Már csak az a kérdés, hogy a tetőtérben lévő magánrendelők lehetőségét mikor tudjuk megteremteni. Lehet, hogy már most lehetne hirdetni a szakrendelők kialakításának lehetőségét.

**Deltai Károly polgármester**: Szondázzuk meg, de a terv most menjen előre. Mielőtt meghozzuk a döntést szeretnék elmondani, hogy van egy pályázat egészségház építésre, és már folyamatban lévő beruházással is lehet pályázni. Ezért ezen javaslom, hogy majd induljunk.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község Önkormányzat**

**Képviselő-testülete**

**89/2017.(VII.12.)Öh. számú**

**Határozata**

**Egészségház tervezési kérdéseiről**

A képviselő-testület úgy a Modulart Kft. által elkészített Egészségház homlokzati terveinek végleges változatát a bemutatott tervek szerint elfogadja.

Felelős: Polgármester

Határidő: 2017. július 31.

**Láris Barnabás Modulárt Kft**.**:** Még egy dolog lenne, hogy a kedvezőtlen talajviszonyok miatt, sikerült az alapozási kérdést a statikussal úgy kidolgozni, hogy egy nagyon minimális többletköltsége lesz. Kértem a statikust, hogy egy nagyon egyszerű építéstechnológiába gondolkozzunk, hogy ne kelljen nagyon különleges kivitelezőket keresni.

Kérdésem lenne, hogy az épület fűtését gázkazánnal gondolják, vagy mivel, igényelnek-e esetleg hűtést a nyári időszak miatt? Milyen fűtési rendszerbe gondolkozzunk, erre szeretnék majd egy visszajelzést kérni.

**Vida Rolland képviselő**: Ha invertes klima lenne, azt nem szeretnénk a homlokzaton látni.

**Láris Barnabás Modulárt Kft**.: Ezt és is átgondoltam a hátsó kertrészben tudunk neki helyet találni megfelelő növényzettel eltakarva.

**2./ Sportcsarnok létesítéséről szóló megállapodások aláírásáról**

**Előadó:** Polgármester

*Az előterjesztés a jegyzőkönyv melléklete.*

**Deltai Károly polgármester:** A Pénzügyi Bizottság tárgyalta és elfogadásra javasolta az előterjesztést, a kiküldött anyagot ezt tenném fel szavazásra.

**Benke Ákos TSE elnöke:** Szuper dolog ez. Fontos lenne, hogy bővíthető legyen. Pénzügyi-gazdasági oldalról én nem tudom.

Mi erről előzetesen egyeztettünk a Telki SE-s csapatokkal, nyilván őrülnek neki, mivel óriási harc van a terem bérlete kapcsán.

A Telki SE szívesen részt venne a hasznosításában, kérdés hogy mennyibe kerül majd az üzemeltetés, és hogy hogy lehet ezt a költségeket érvényesíteni a bérlőkkel.

**Deltai Károly polgármester:** Pont azért került ide az épület, hogy a tornaterem kérdését is megoldja a délelőtti időszakban az iskola részére.

A Pénzügyi Bizottság által elfogadott határozati javaslatokat teszem fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község Önkormányzat**

**Képviselő-testülete**

**90/2017. (VII. 12.) Öh. számú**

**Határozata**

**Sportcsarnok létesítéséről szóló megállapodások aláírásáról**

Telki Község Önkormányzat képviselő-testülete úgy határoz, hogy a Telki 731/18,731/19,731/20 hrsz-ú ingatlanok összevonásával kialakuló ingatlanon a Magyar Labdarugó Szövetség közreműködésével a látványcsapatsport támogatásról szóló jogszabályokban meghatározott kötelezettségeket, különösen a társasági adóról és osztalékadóról szóló 1996. évi LXXXXI. törvényben foglaltak alapján egy HUPRO technológiával készült fedett 44x24 méteres csarnok és az ahhoz kapcsolódó 114 alapterületűöltöző megvalósítását támogatja.

A beruházás megvalósításához szükséges önkormányzati önrészt ( 30 % ) 42.857.143.- Ft+Áfa-összeget a 2017.évi költségvetésében a tartalékkeret terhére biztosítja.

Felhatalmazza a polgármestert az együttműködési megállapodás, az együttműködési megállapodás 2.1 pont 6. bekezdésében hivatkozott külön szerződés és a használati megállapodás aláírására.

Felelős: Polgármester

Határidő: azonnal

A Képviselő testület 5 igen szavazattal egyhangúan az alábbi határozatot hozta.

**Telki község Önkormányzat**

**Képviselő-testülete**

**91/2017. (VII.12.) Öh. számú**

**Határozata**

**Sportcsarnok létesítéséről szóló megállapodások aláírásáról**

Telki község önkormányzat képviselő-testülete úgy határoz, hogy a **Telki Község Önkormányzata** kizárólagostulajdonát képező a **telki 1457** hrsz. alatt felvett, természetben 2089 Telki, Szajkó utca 32. szám alatt található, 4883 m2 területű, „beépítetlen terület” megnevezésű ingatlan, valamint a **telki 1458** hrsz. alatt felvett, természetben 2089 Telki, Szajkó utca 34. szám alatt található, 7568 m2 területű, „beépítetlen terület” megnevezésű ingatlanokra vonatkozóan húsz éves időszakra elővásárlási jogot alapít a Magyar Labdarugó Szövetség javára.

Felhatalmazza a polgármestert az elővásárlási jogot alapító megállapodás aláírására.

Felelős: Polgármester

Határidő: 2017. július 31.

**3./** Tájékoztató a szennyvízelvezetési és – tisztítási projekt egyes kérdéseiről

**Előadó:** Polgármester

**Deltai Károly polgármester**: A Pénzügyi Bizottsági ülésen ismertettem a képviselőkkel az előterjesztés lényegét. Kérem a testületet egy olyan határozat meghozatalára, hogy a tárgyalások során, ha olyan pontra kerülnek a tárgyalások, akkor visszavonhassam a kiküldött levelemet. Van-e valakiben ezzel kapcsolatban kérdése javaslata, ha a Pénzügyi Bizottság által támogatott határozati javaslatot teszem fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község Önkormányzat**

**Képviselő-testülete**

**92/2017. (VII.12.) Öh. számú**

**Határozata**

**Tájékoztató a szennyvízelvezetési és – tisztítási projekt egyes kérdéseiről**

Telki község önkormányzat képviselő-testülete úgy határoz, hogy felhatalmazza a polgármester, hogy a Nemzeti Fejlesztési és Programiroda Nonprofit Kft. részére a Telki szennyvízcsatorna hálózat -és telep bővítéséhez kapcsolódóan az Organica Technológia üzemeltetésével összefüggő 2017. június 20-án kelt polgármesteri nyilatkozatot a tárgyalások kimenetelének függvényében visszavonja.

Felelős: Polgármester

Határidő: 2017. július 31.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

jegyző polgármester